Sem Vinicius Junior. V Real Madridu sem od l. 2018.
FENOMEN
Kdo lahko postane zvezda v največjem svetovnem klubu?
Nova država, nova kultura, nov jezik.
In vse to v najstniških letih.
- Kako si? - V redu.
- Si zadovoljen? - Zelo.
Preden je prišel v Real Madrid,
sem mu rekel, naj se pripravi, saj to ni navaden klub.
"Igral boš za najboljši klub na svetu.
V slačilnici se boš družil z najboljšimi igralci sveta,
na stadionu boš igral pred najboljšimi navijači na svetu."
Vinicius je v Madrid prišel z 18 leti.
To bo prelepa zgodba.
Čeprav je zelo mlad, je več kot dovolj izkušen,
da igra za Real Madrid.
Na začetku bo malo težje, a mu želim vse najboljše.
Pomagali mu bomo.
Obupno pojem!
Vinicius že dolgo obeta.
Madrid je veliko plačal, da ga je pripeljal iz Brazilije,
a se ni nikoli ujel s fanti.
Ni pokazal hladnokrvnosti, nujne za vrhunskega strelca.
Ni bil konsistenten, najbolj pa mu je manjkala
odločnost pred golom, tista zadnja poteza.
KOMENTATORKA LALIGE
Streljam na gol, podam? Kaj naredim?
Krivdo so zvalili nanj. "Hitro teče, ne zna pa zadeti.
Ko bi moral podati, strelja. Ko bi moral streljati..."
Ob dvomih o njegovih veščinah...
5. MAREC 2019
...je mlademu Brazilcu šlo vse slabše.
Potrgana vez bi lahko Viniciusa
onesposobila za dva meseca.
Najstnik se je po pol leta rehabilitacije pripravil na vrnitev.
Hotel je dokazati, da je zdrav in da sodi v ekipo.
POL LETA POZNEJE
Vinicius je kot prava vzhajajoča zvezda
svoje znanje dokazal na igrišču.
Kroos Viniciusu. Ena na ena z Lillom. Vinicius.
- Strelja. Gol! - Krasen gol!
Vinicius Junior!
To je bil pomemben trenutek, moj prvi gol po poškodbi
in kljub hudemu pritisku, ki sem ga čutil.
NAPADALEC
To je bil zelo pomemben gol, saj me je pomiril
in sem lahko imel dobro sezono.
- Gol Viniciusa... - Juniorja!
Vini se je pobral
in izpolnil potencial, ki ga je Madrid videl v njem.
Vinicius Junior ima na voljo cel gol. Vinicius Junior!
Tri proti dve za Real Madrid!
Kot bi mu čez noč kliknilo.
Naenkrat je bil miren. Ko je dobil žogo v kazenskem,
si je vzel čas, izbral mesto in zadel.
Najde mrežo. In ko je ne,
je zaslužen za 65 % Realovih napadalnih akcij.
Štirim uide. Res je izredno nadarjen.
Prav poseben igralec je.
Obvlada žogo in je v odlični formi.
Spomnim se intervjuja z njim.
Vprašali so ga, kako to, da naenkrat daje gole,
ko pa mu prej ni šlo.
Podal je preprost odgovor, ki pa ga ne cenimo vedno.
Rekel je: "No, takrat sem bil mlajši."
Prišel sem pri 18.
V Braziliji sem eno leto igral v enem največjih klubov.
Nato sem prišel v največji klub na svetu med najboljše igralce.
Bilo je težko doseči raven, na kateri sem zdaj.
Vendar želim tako nadaljevati, pomagati ekipi
in to sezono doseči velike stvari.
- O čem sanjate? - O zmagi v Ligi prvakov z Madridom.
Courtois!
NEVERJETNO
Benzema! To je noro!
Gol!
- Luka... - Modrić!
LEGENDA
Gol!
Vinicius Junior!
DO KONCA
Za naslov najboljšega na svetu, mora ekipa osvojiti Ligo prvakov.
Noben drug klub ni dobil tega pokala tolikokrat kot Real Madrid.
Toda pot do neverjetnega 14. naslova še nikoli ni bila tako strma.
Če ga je Madrid želel osvojiti, je moral popolnoma zaupati vase
in se zanašati na čarovnijo svoje 120-letne zgodovine.
Naloga je bila skoraj nemogoča.
Ampak to ni običajen klub.
To je Real Madrid.
MANCHESTER, ZDRUŽENO KRALJESTVO
Madrid je pred dvema tednoma premagal Chelsea,
a ekipa je že davno nehala proslavljati.
Osredotočali so se na naslednjo oviro,
saj so hoteli še štirinajstič osvojiti evropski naslov, kar bi bil rekord.
To je bil njihov največji izziv.
STADION ETIHAD
Na poti v finale jim je stal klub,
ki se mu je obetal naslov v angleški Premier ligi,
Manchester City.
Lep stadion.
Poglejmo, ali bomo zmagali. Že dvakrat sem igral tu, a nikoli zmagal.
Upam, da gre v tretje rado.
Koliko jih narediš na dan, Karim?
Odvisno. Nimam določenega števila. Delam, dokler ne začne boleti.
Lepa tekma. Igra proti Cityju, eni najboljših ekip,
v polfinalu Lige prvakov je nekaj prav posebnega.
Izziv, ki jih je čakal, je res bil poseben.
Drugi bi rekli tudi nemogoč.
Agüero! Izjemno!
Mahrez! Veličastno!
Kevin De Bruyne! Gündogan!
Manchester City vodi Pep Guardiola,
Madridov večni tekmec, nekdanji nogometaš
in nato trener Barcelone.
Med njima že tako ni posebne ljubezni, zdaj pa Guardiola vodi
eno največjih in najpremožnejših ekip na svetu.
Nogomet Manchester Cityja pod okriljem Pepa Guardiole...
KOMENTATOR ZA CBS
...je pravi fenomen. Nekaj resnično čudovitega.
Narejeni so, da postanejo evropski prvaki.
A tudi Pep ve, da je na Real Madridu nekaj posebnega.
Pravijo, da so imeli srečo. To ni sreča.
TRENER MAN CITYJA
Ne bojijo se žoge.
Ko drugi izgubljajo tri nula, se bojijo žoge. Oni pa ne.
Resni so, ker znajo igrati.
GUARDIOLOVA MODRO-BELA VOJSKA
26. APRIL 2022
LIGA PRVAKOV UEFA POLFINALE, PRVA TEKMA
Pomerila sta se Madrid, ki se je še lovil,
in novi velikan svetovnega nogometa.
Videli smo tudi moška, ki sta zunaj igrišča dobra prijatelja,
na igrišču pa huda tekmeca.
Prva tekma polfinala Lige prvakov.
Manchester City, Real Madrid.
Tekma se je začela zelo dobro
za Manchester City.
Mahrez.
Še vedno Mahrez.
Poda pred gol. Odličen strel z glavo Kevina de Bruyneja.
Odličen začetek za City že po slabih dveh minutah.
Grealish poda Jesusu.
Lepo. Še en gol za City. Gabriel Jesus!
Po dveh golih v prvih 10 minutah
je bil Real Madrid na kolenih.
Tekma se je hitro obrnila proti nam.
City napada. Mahrez.
Na voljo ima več možnosti. Strelja na gol. Zgrešil je!
Trudili smo se igrati, a smo imeli zvezane roke.
Prevlada Manchester Cityja.
Na srečo pa imajo beli igralca, ki zmore premagati vse težave.
Mendy ima žogo.
Benzema jo je prestregel. Kakšen gol!
Real Madrid je zmanjšal razliko.
Karim Benzema!
Karim je dal še en gol. To nam je povrnilo samozavest.
Ampak cela tekma je bila zelo zahtevna.
In je postala še zahtevnejša.
Fernandinho. Fodna so čisto spregledali.
Manchester City spet vodi za dva gola.
Na koga se je Madrid obrnil v tistih težkih trenutkih?
Na Viniciusa Juniorja.
Fanta iz Brazilije, ki zna dajati gole.
Krasna poteza Viniciusa.
Nadaljuje.
Prebil se je in gol!
Čudovit zaključek!
Kakšno tekmo spremljamo na stadionu Manchester Cityja!
Ta manever pogosto izvedem, a ne s toliko prostora.
In predvsem ne proti vrhunski ekipi, kot je City.
To je bil eden mojih najlepših in najpomembnejših golov.
Na tekmi proti Cityju smo bili priča raznovrstnim občutkom,
videli smo vse mogoče dogodke, pripetljaje, nore zaplete.
Igralci Madrida so se končno zbrali,
ko jih je zadela še ena katastrofa.
Tekma se nadaljuje.
Kakšen gol Bernarda Silve!
V zgornji kot. Courtois ni mogel ubraniti.
Toda drame še ni bilo konec.
Kroos s prostim strelom. Je bila to roka?
Žoga je zadela Laporta v roko.
Enajstmetrovka deset minut pred koncem.
Ena redkih stvari, ki jih na tej nori tekmi še nismo videli.
Karim Benzema je edini,
ki lahko ohrani mirno kri, ko vsi okoli njega norijo.
Toda pred sovražno množico je gotovo tudi on čutil pritisk.
ŠEST DNI PREJ
Benzema proti Herreri.
Vratar je dobro ubranil.
Še ena enajstmetrovka za Real Madrid.
Herrera je ponovno ubranil poskus Karima Benzemaja!
Na prejšnji tekmi sem streljal dve enajstmetrovki,
a je vratar ubranil obe.
Ojej, mogoče je izgubil samozavest.
Benzema bo streljal.
Zdaj ali nikoli.
Carsko.
Jekleni živci. Štiri proti tri.
S tem golom sem jim pokazal, da smo zelo samozavestni.
NAPADALEC
S to enajstmetrovko nam je pokazal,
da moramo biti pogumni, če hočemo dati gole.
Enajstmetrovko, ko žogo z zvitim strelom pošljejo po sredini,
so poimenovali panenka.
FINALE UEFE 1976
Izvajajo jo le najsamozavestnejši in najdrznejši nogometaši.
Madrid je s tem nasprotniku sporočil:
"Ni nas strah. Prišli smo zmagat."
To sem naredil, ker je šlo za pomembno tekmo.
Vedel sem, da navijači dolgo ne bodo pozabili tega.
LIGA PRVAKOV UEFA KONČNI REZULTAT
Real Madrid je izgubil.
Ampak teden dni pred povratno tekmo
je bilo vzdušje v obeh slačilnicah zelo različno.
Bilo je samo štiri proti tri, čeprav bi lahko bilo deset proti ena.
Mislim, da so bili pri Cityju razočarani.
Ves čas smo napadali.
A moramo tudi dobro braniti.
Mogoče tvegati še več. Ampak bili smo boljši.
Nimam nobene pritožbe čez izid ali izvedbo. Nič.
Madrid kljub drami v Ligi prvakov
ni smel pozabiti na nagrado na domačih tleh.
30. APRIL 2022
Osvojitev španske LaLige ni mačji kašelj.
Madrid je od naslova prvakov ločila le še ena zmaga.
Marcelo dobro igra po notranji strani.
- Zdaj pa bo! - Rodrygo. Gol!
Za osvojitev LaLige morate biti dosledni.
Celo sezono morate vrhunsko igrati.
Zato smo štiri tekme pred koncem že osvojili LaLigo.
Vini in Karim!
Zdaj je štiri proti nič!
KONČNI REZULTAT
Špansko ligo je težko osvojiti.
Večina igralcev je prvič igrala v LaLigi.
Bilo je res posebno.
Real Madrid je prvak LaLige.
PRVAKI
Čas za proslavitev? Ja.
A niso smeli pozabiti na povratno tekmo z Man Cityjem.
ZMAGOVALEC LALIGE
Domača in evropska tekmovanja je treba natančno uskladiti.
Navijače rabimo bolj kot kadarkoli.
Naredili bomo nekaj čarobnega, zmagali bomo!
DVA DNI POZNEJE
VRNITEV
POLFINALE UEFE
Po prvi tekmi proti Cityju
smo sestavili video, da igralcem pokažemo
številne vrnitve kluba skozi leta.
TRENER NK REAL MADRID
Hoteli smo jim sporočiti, da je to mogoče, posebej v tem klubu.
GOL
Ta stadion je videl veliko nepozabnih trenutkov.
Številni bi rekli skoraj nemogočih trenutkov.
Navijačem bi se rad zahvalil za njihov odnos.
Nikoli ne odnehamo, vedno se borimo do konca.
Takšni smo pravi igralci Real Madrida.
TRENING CENTER REAL MADRIDA
Igralci Madrida so se osredotočali
na malo verjetno vrnitev proti Manchester Cityju.
Toda nekateri niso bili prepričani v njihov uspeh.
Verjamejo vase. Srečo imajo.
Sreča je del igre. Morajo verjeti, da lahko zmagajo.
Jaz se smejim, ker je nemogoče, da Real Madrid osvoji naslov prvaka.
MADRID, ŠPANIJA
Poraz proti nasprotniku, nato pa čudežna vrnitev.
To jim je že dvakrat uspelo.
Ne more jim še tretjič.
Navijači Real Madrida pa so pričakovali točno to.
Vsi tisti ljudje so nas vzpodbujali, verjeli so v nas.
Navijači so nas snemali z mobilniki.
Izjemno je.
Ko vidiš deklico, ki vpije "gremo",
te čustva preprosto morajo prevzeti.
En gol bi pomenil izenačenje.
Za uvrstitev v finale pa je Madrid rabil dva gola.
4. MAJ 2022
POLFINALE, DRUGA TEKMA
Dobrodošli na Bernabeuu.
Dobrodošli na drugi tekmi polfinala Lige prvakov.
Dobrodošli na tekmi Real Madrid proti Manchester Cityju!
Ekipa je takoj začela odločno.
Lepa podaja Daniju Carvajalu.
- Previsoko, Karim! - Super!
Karim je v kazenskem. Vinicius je odprt. Zgrešil je!
Toda City ni bil navdušen.
Kmalu so začeli oblegati gol Thibauta Courtoisa.
Dolga. Casemiro skuša priti do žoge.
Pazite na Fodna, ki strelja!
Courtois je ubranil!
POLČAS
Ob polčasu je bilo nula nula.
Dajmo, fantje!
Real Madrid je pritiskal,
a mu ni uspelo dati gola.
Podaja na drugo vratnico.
- Saj ni res! - Mimo! Vinicius!
Ancelotti se je v iskanju navdiha obrnil na sodelavce.
Rodrygo!
Cityju pa je uspel preboj.
Bernardo Silva ni krit.
Luknja v obrambi Madrida. Nacho Gündoganu.
Gündogan v kazenskem prostoru. Kam gre žoga?
Gol. Mahrez je dal lep gol.
Do konca je bilo le še 17 minut.
Madrid je moral dati dva gola za izenačenje in igranje podaljškov.
Po tistem, ko smo prejeli gol,
je ves stadion začel navijati za nas.
To nam je dalo moč, da se borimo do konca.
Navijači so nas vzpodbujali še bolj kot običajno.
Začneš verjeti, da res zmoreš.
Takšen je Real Madrid. Nikoli ne obupamo.
Čeprav jim je slabo kazalo,
je Ancelotti v igro poslal mlade igralce.
Rodri Cancelu. Cancelo strelja!
Na gol je streljal.
City je hotel zaključiti tekmo,
a je Courtois ohranil Madrid pri življenju.
Ta obramba je bila posebna.
VRATAR
Tisti teden smo vadili obrambo z nogami,
saj Manchester City pogosto igra pred golom.
Moraš uporabiti noge.
Sprva ni nihče mislil, da sem se dotaknil žoge.
Iz drugega kota pa se vidi, da sem rešil zadevo.
Če se žoge ne bi dotaknil s svojo dolgo nogo,
bi bil gol in tekme bi bilo konec.
Šlo je za poseben trenutek. Še smo imeli možnost.
Real Madrid ne bo obupal, tudi če se zdi nemogoče.
Carvajal ima žogo. Poda jo Karimu Benzemaju.
Karim je v kazenskem prostoru!
Marco Asensio je ne doseže.
V 89. minuti
je znašala verjetnost, da se City uvrsti naprej, 99 %.
Toda za ekipo, kot je Real Madrid,
je 1 % dovolj.
Camavinga. Proti vratnici.
Karim Benzema!
- Gol! Gol! - Sem rekel!
Devet minut! Imamo najmanj devet minut. Gremo!
Skušal sem omogočiti strel Rodrygu.
Podaja se mi je zdela dobra.
Gol nas je navdal s pogumom, da vztrajamo.
Ni bilo časa za slavje.
Še en gol smo morali dati.
To je čarovnija Bernabeua.
Navijači so tu, vzpodbujajo nas.
Po tistem golu smo imeli še šest minut.
Navijači so si res dali duška, kar ni najprijetneje za nasprotno ekipo.
Neverjetno! Ta ekipa nikoli ne obupa, ne glede na vse!
Čeprav te bolijo noge, ti ob podpori navijačev
srce začne močneje biti in lahko tečeš naprej.
Nasprotnik začne dvomiti, pa še ves stadion nas vzpodbuja.
Takrat dojameš,
da ne igraš proti 11, temveč 80 011. Takrat pa je že prepozno.
Marsikdo me vpraša, kako je.
Ne znam pojasniti. To moraš doživeti. To moraš občutiti.
Tu se dogajajo neverjetne stvari.
- Rodrygo Militãu. Premočno. - V redu je. Potrudi se, Carva.
Eder Militão Carvajalu. Možnost za podajo!
- Gol! Gol! Gol! - Gol! Gol! Gol!
Ni to imenitno?
SKUPNI SEŠTEVEK 5:5
- Neverjetno! - Gol za Madrid!
Znoreli smo. Prevzela so nas tako močna čustva,
da smo začeli teči v različne smeri, da bi proslavili z navijači.
To pove, kako pomemben je bil tisti gol za nas.
Bili smo zelo čustveni, saj smo zadeli dvakrat v dveh minutah.
To je to! Madrid je izsilil podaljšek!
V 90. minuti so bili poraženci!
Igrali so podaljšek.
En sam gol bi lahko katero koli ekipo popeljal v finale,
nasprotnik pa bi se obrisal pod nosom.
Courtois je brcnil žogo. Camavinga ima prosto pot.
- Še! Še! - Poda Rodrygu.
Rodrygo brcne nazaj...
- Enajstmetrovka! - Enajstmetrovka!
Še ena enajstmetrovka. Še en pomemben trenutek.
Isti Benzema.
Benzema na beli točki. Ederson v vratih.
Karim teče!
Gol! Gol, gol, gol!
SKUPNI SEŠTEVEK 6:5
Karim je zadel! Tri ena!
Real Madrid je prvič povedel.
Zdaj je moral le še ohraniti prednost
pred krvoločnim Manchester Cityjem, in to celih 25 minut.
Šlo je za timsko delo, ki so ga vodili mlajši igralci,
medtem ko so veterani navijali s klopi.
Luka, Karim, Casemiro, Toni, Marcelo.
Pet starcev, ne? Veterani.
Na igrišču pa so Vinicius, Rodrygo, Fede, Camavinga, Ceballos.
Otroci! Navijali smo zanje.
Tako lahko najbolje razložimo, kako čudovit je nogomet.
- Courtois Rodrygu! - Gremo!
Real Madrid je zmagal!
KONČNI REZULTAT 3:1 SKUPNI SEŠTEVEK 6:5
Živela zgodovina Real Madrida! Živel grb Real Madrida!
Živeli navijači Real Madrida!
Živel Real Madrid!
Po slabi igri proti PSG in Chelseaju
jim je nocoj uspelo, čeprav smo jih že odpisali.
Vsi izkušeni igralci so bili na klopi. Da ti to uspe...
Objel sem Vinija zaradi vsega, kar sva prestala.
Oba sva zelo mlada prišla v klub, z osemnajstimi leti.
Ta trenutek so nama omogočile vse težave, ki sva jih doživela.
Bilo je res lepo.
Proti Rodrygu sem igral od svojega trinajstega leta.
Od nekdaj sva zelo dobra prijatelja.
Zdi se mi lepo, da skupaj proslaviva, ko dosežemo nekaj pomembnega.
Za nekatere je bil to prvi finale.
- Za druge peti. - Gremo!
So bili pa vsi enako veseli, tudi trener in predsednik.
Hvala, ker si me pripeljal nazaj.
Rad te imam.
Zakaj nisi dal tretjega gola?
Kako je to mogoče?
MADRID, ŠPANIJA
72 UR DO FINALA LIGE PRVAKOV
Igralci so vedeli, da čudežna vrnitev ne bo pomembna,
če ne zmagajo v finalu in dvignejo pokala.
Smo, kjer želimo biti.
Celo sezono smo garali, da bi to dosegli.
Zdaj pa se moramo osredotočiti na zmago v finalu.
Odpravljamo se na letališče in v Pariz po svoj 14. pokal. Gremo!
48 UR DO FINALA LIGE PRVAKOV
Po devetih mesecih napetega tekmovanja
finale Lige prvakov zaključi evropsko nogometno sezono.
Na igrišče se je podalo samo 11 igralcev,
tako daleč pa so prišli po zaslugi celotnega moštva.
Delijo si dosežek in pritisk.
PARIZ, FRANCIJA
Spet smo v finalu.
Pogrešal sem to.
Na Instagramu sem gledal videe Liverpoola.
Odlični so, madona.
Najbrž pa se tudi njim tresejo hlače, ko pomislijo na nas.
- Občutek je najbrž vzajemen. - Njim se bolj tresejo.
- Kaj? - Njim se hlače bolj tresejo.
Če je v prvi tekmi LaLige čutiti pritisk,
si poskusite predstavljati pritisk v finalu Lige prvakov.
24 UR DO FINALA LIGE PRVAKOV
Stadion: Stade de France v Parizu.
Tekmec: Liverpool, šestkratni evropski prvak.
Liverpool velja
za najbolj zgodovinsko, tradicionalno ekipo Premier lige.
Tudi ta klub, kot Real Madrid, ima ponosno zgodovino v evropskem pokalu
in Ligi prvakov.
Liverpool je evropski prvak!
Jürgen Klopp, njihov vrhunski glavni trener,
jih je popeljal v novo dobo slave.
So hitri pri protinapadu. Igrajo vertikalno.
Vse to moramo upoštevati. Ne pravim...
Ne pravim, da nimamo pojma, kaj delati.
Skušali bomo delati stvari, ki jim lahko škodijo.
Gre za vrhunsko ekipo z vrhunskim trenerjem
in najizkušenejšim glavnim trenerjem.
Oni so tvoji nasprotniki, torej bo vsekakor težko...
TRENER LIVERPOOLA
...a prišli smo dat vse od sebe. To je vse.
Za napadalca Liverpoola Moja Salaha ta finale ni bil le poseben,
temveč oseben.
Kot se številni spomnijo,
sta se kluba pred nekaj leti pomerila v finalu v Kijevu.
Real Madrid je zmagal.
Mo Salah zaradi poškodbe ni mogel pomagati na tisti tekmi in tega še ni prebolel.
Še enkrat se je hotel pomeriti z njim.
To je javno povedal medijem.
STARE RAČUNE MORAMO PORAVNATI.
Videli smo tvoj tvit. Stare račune bi rad poravnal.
Real Madrid je v finalu.
Ko smo pred štirimi leti sedeli tu, je bilo pred finalom.
Za vas se je končalo nesrečno.
Se želiš maščevati Madridu? Ali tako gledaš na to?
Ja. Izgubili smo v finalu. To je bil žalosten dan za vse nas.
Mislim, da je čas za maščevanje.
12 UR DO FINALA LIGE PRVAKOV
Pred prvim finalom Lige prvakov
je lahko živčnost vaš najhujši sovražnik.
Pred tekmo čutim napetost, pritisk.
Zdaj se skušam drugače spopasti s tem. Sem bolj sproščen in skušam uživati.
Takrat se nikakor nisem mogel pomiriti. Bil sem noro živčen.
Ne bom lagal. Celo noč sem bil živčna razvalina.
Če zmagamo, bom po tekmi pretekel celo igrišče.
Najmlajši člani so imeli to srečo,
da so jih izkušeni veterani znali pomiriti.
Številni naši igralci, Vinicius, Rodrygo, Camavinga, Fede,
so prvič igrali v finalu Lige prvakov. Normalno, da si bolj živčen,
kot ko igraš petič ali šestič.
Tonija sem vprašal, v koliko finalih je igral.
Rekel mi je, da v petih. "Potem ne moreš biti živčen."
Živčnost na igrišču ti ni v pomoč.
Če si živčen prej, je normalno, saj gre za pomembno tekmo.
Rodrygo, Mili in jaz smo govorili z njim pred tekmo.
Pomiril nas je. "To je kot vsaka druga tekma.
Po vseh zahtevnih tekmah, ki smo jih že odigrali,
je najlepše in najpomembnejše to, da igralci Real Madrida znajo igrati."
- Tako. Zelo dobro. - Karim, pomiri se, prav?
- Bog. - Mirno.
Zaradi vse te napetosti in živčnosti
smo se pogovarjali o tem, da bi uživali v trenutku.
Počakaj, razmisli. Poglejte se.
Nogomet ni individualen šport.
Ekipna igra je. Vsi igramo skupaj, da bi zmagali.
Gremo.
Bili smo sproščeni, smejali smo se kot ekipa.
Imeli smo se lepo kljub bližajoči tekmi.
Pred finalom se rad sprostim.
Tisti dan sem se zabaval s svojimi soigralci.
Vse je bilo pozitivno, dobro.
Ko se odpravljaš v bitko, so takšni trenutki zelo pomembni.
Še igro s kartami smo spremenili v ekipni trud.
To se mi zdi zelo lepo.
Gremo. Dobro. Ja.
Gremo.
To je bil tudi trenutek za družino.
Boš na letalu jedel druge testenine?
- Ja. - Zakaj?
- Adijo. - Rad te imam.
Kaj si rekel?
Nekateri igralci so si vzeli čas za sprostitev,
drugi pa so delali domačo nalogo.
Tik pred tekmo pregledam
posnetke enajstmetrovk. Tako je, še se moram učiti.
Če je imel kdo nedokončane posle,
je bil to Thibaut Courtois.
Če ste kdaj igrali proti Madridu,
veste, da dobijo vsak finale.
Zato mislim, da sem zdaj na pravi strani zgodovine.
Spomnite se, da je l. 2014 igral za Atletico Madrid,
ko je ta igral proti Real Madridu. Bil je na strani poražencev.
Zmaga na evropskem pokalu mu ogromno pomeni.
Čuti, da se bo odkupil.
Sem Thibaut Courtois in v Real Madrid sem prišel l. 2018.
STENA
Tu počakajte, dali vam bomo znak.
- Ko boste pripravljeni. - Lahko?
Prav poseben občutek je,
ko si prvič na predstavitvi, na tekmi.
O tem sanjaš kot otrok. Ker sem iz Belgije,
nisem pričakoval, da bom imel možnost igrati za največjo ekipo na svetu,
Real Madrid.
Danes se mi bodo uresničile sanje. Presrečen sem.
Samo tisti, ki me res poznajo, vedo, kako sem garal, da sem prišel sem.
Bil sem na nasprotni strani. Vem, kako je igrati proti Madridu.
Rad bi bil vreden njegovega grba, vrednot in zgodovine, ki jo predstavlja.
- Zelo sem te vesel. - Hvala.
Košarko bi moral igrati, ne?
Lahko si le vratar ali osrednji branilec.
Treba je priznati, da ima za tako visokega človeka
odlično koordinacijo.
Ustavi strele, ki jih drugi vratarji ne morejo.
Dobra!
Zadnja štiri leta je bil Keylor Navas glavni vratar.
Thibaut se je moral boriti za mesto v začetni enajsterici.
Ko se je pridružil Real Madridu, je bilo zaradi Navasa težko,
saj Keylor Navas velja za vratarja,
ki je z Real Madridom osvojil tri naslove evropskega prvaka.
Bi pa rekel, da Courtois kljub temu verjame vase.
Moraš biti kos pritisku in duševno močan,
saj te kritizirajo navijači, ki vedno veliko zahtevajo,
in novinarji.
Moraš se osredotočiti na svoje delo.
Verjemi vase, pridno delaj in zgodile se bodo dobre stvari.
Klub ga ima rad in ga spoštuje, ker trdo dela in ne tarna.
- Bravo. - Courtu!
Thibaut nadzoruje žogo. Ima jo.
Cancelo strelja!
Lahko ubrani nizke strele, se vrže v zrak,
kot da ima komaj 175 cm. Zaslužil si je.
Courtois na tekmi dela tisto, kar na treningu.
Včasih mu rečem, naj da možnost našim strelcem.
Na treningu jim sploh ne pusti zadeti.
TRI URE DO FINALA LIGE PRVAKOV
Courtois je le nekaj ur pred finalom
opazil naključje, za katerega je bil prepričan, da jim bo prineslo srečo.
Zanimivo. Številka moje sobe se konča s 14.
Gremo po 14. pokal.
To ekipo so na začetku sezone odpisali,
zdaj pa je bila tik pred tem, da se zapiše v zgodovino.
Toda v nogometu si nihče ne zapomni poražencev.
Courtois v golu, Carvajal, Militão, Alaba in Mendy zadaj.
Na sredini bo začel Valverde ob Modriću, Casemiru in Kroosu,
Vinicius Junior in Karim Benzema pa bosta spredaj.
KRALJI EVROPE
STADION STADE DE FRANCE PARIZ
Za zdaj gre vse v redu.
Pripravljeni smo se soočiti z izzivi, ki nas gotovo čakajo.
ENA URA DO FINALA LIGE PRVAKOV
Pripravljeni so narediti, kar je treba, tudi če samo za eno tekmo.
Igralci Liverpoola to vedo.
Tudi če vodijo ena nič ali dva nič, vedo, da se igralci Real Madrida
zaradi svoje močne vere lahko dvignejo iz pepela.
To si zasluži spoštovanje.
Pokazali so fantastičen nastop. To je del igre.
Psihološki vidik tekme je najpomembnejša stvar.
Finale igrajo. V finalu ne igrate dobro.
- Ja. - Ali zmagate ali izgubite.
Odločnost in enotnost moštva
sta bili na preizkušnji kot nikoli doslej.
Gremo, gremo. Zmagajmo.
Do slave so se morali prebiti
mimo tekmeca, željnega maščevanja,
odločenega, da osvoji naslov prvaka.
- Ste pripravljeni? - Skupaj smo v tem.
- Še tri minute. - Dajmo. Gremo.
Ena, dve, tri, Madrid! Gremo!
28. MAJ 2022 FINALE
Igralci prihajajo na igrišče
za največji dogodek v klubskem nogometu.
FINALE LIGE PRVAKOV
Finale Lige prvakov se je začel.
Thiago.
Visoka podaja Hendersonu.
Z glavo Alexander-Arnoldu.
Arnold nadaljuje. Najde prostor za podajo.
Salah je pred golom. Courtois ustavi žogo.
V finalu je lahko gol na začetku tekme odločilen.
Liverpool je igral, kot je treba, in se utaboril na Madridovi polovici.
Mane.
Še vedno Mane.
Marija pomagaj!
Neverjetna obramba!
Madridov velikan, vratar Courtois, je spet poskrbel,
da so še v igri.
Najtežje je bilo ubraniti Manejev strel.
Močno je brcnil. Občutek je bil sijajen.
Takrat sem pomislil, da mi bodo danes težko dali gol.
Konate prodira.
Alexander-Arnold.
Podaja s krila.
Salah poskuša, a Courtois je na mestu.
Dobro je bil postavljen.
Malo pred polčasom
je Madrid začel preizkušati Liverpoolovo obrambo.
Stade de France. Benzema. Priložnost za prvi gol!
Benzema! O ne!
Benzema! Gol!
Real Madrid je zadal prvi udarec.
Ampak morali so preveriti, ali gre za prepovedan položaj.
Kdo se je zadnji dotaknil?
Je gol veljaven ali ne?
Drugi polčas je najboljše začeti
z golom tik pred koncem prvega.
Pregledali so posnetke iz vseh kotov in razveljavili Benzemajev gol.
Toni Kroos išče Benzemaja.
Prvega polčasa je konec.
POLČAS
Ob polčasu je bilo nič proti nič.
Carlo Ancelotti je v slačilnici analiziral igro ekipe.
Madrid je moral zaradi intenzivne igre Liverpoola izboljšati podaje.
Nekoliko smo počasni.
Nismo dovolj napadalni in položaji niso pravi.
Bolje se morate postaviti in hitreje podajati.
Odkar smo dali gol, se nas malo bolj bojijo.
Drugi polčas začnimo močno, da jih bo še naprej strah.
Prav? Takoj od začetka.
- Ne pozabite na kombinacije. - Gremo!
Zvezni igralci niso bili na pravih položajih.
V drugem polčasu smo morali popraviti hiter prenos žoge v napad,
saj so tako močno pritiskali, da bi jih lahko ranili v protinapadu.
Začel se je drugi polčas.
Mendy ima žogo. Poda nazaj.
Liverpool pritiska. Militão prestreže.
On je kos pritisku. Podaja v desno.
Carvajal po notranji strani.
Poda Casemiru. Casemiro Modriću.
Modrić ni sam. Se lahko izmuzne?
Liverpoolčana sta dobro pritiskala, dokler jima ni Modrić ušel.
Dobro, Carvajal. Na desni najde Valverdeja.
Valverde. Še vedno Valverde.
Še vedno Valverde. Gol! Gol! Gol!
Gol v finalu je bil pomemben trenutek, najlepši v moji karieri.
Vedno sem sanjal, da igram v finalu, dam gol
in se vpišem v zgodovino najboljšega kluba na svetu.
Preboj je uspel obetavnima zvezdama Madrida.
Viniciusu Juniorju in Fedeju Valverdeju.
Pritisnem "predvajaj"?
Jasno sem videl. Vini je šel proti drugi vratnici.
Zaupal sem nagonu. Ali bo uspelo ali ne.
Bil sem na pravem mestu ob pravem času.
Žoga je končala v golu. Samo to je pomembno.
Henderson.
Salah.
Salah strelja na gol...
Thibaut Courtois spet ubrani!
Šokiran Liverpool je dal vse od sebe
in napadel nasprotnika.
Kako dolgo se je lahko Courtois branil pred Liverpoolom?
Kako dolgo je madridska obramba lahko zdržala?
Salah! Salah želi podati.
Žoga je v kazenskem. Salah strelja!
Odbila se je od igralca. Courtois! Ujeli so ga nepripravljenega!
Žoga se je odbila od igralca Liverpoola.
- Kakšen vratar. Kakšen vratar. - Brani!
Liverpool se približuje! Moramo vztrajati!
Pozor! Dolga podaja. Salah!
Salah ima žogo! Salah ima žogo!
- Courtois! Neverjetno! - Kakšen vratar!
Gremo!
- Vrhunska igra Madrida. - Courtois je legenda. Kakšna tekma.
- Prihaja Keita. - Mojbog! Mojbog!
Vinicius ima žogo. Karim je na drugi strani. Teče!
Kroos! Karim je na drugi strani!
Karim Viniju!
Pozor! Liverpool prihaja po levi, vse do golove črte.
Podaja nazaj! Dobro, Militão!
- Pomirite se! - Karim, nazaj.
Poišče Camavingo, ki poda Kroosu.
Kroos je zelo pameten.
- Zelo pameten! Koliko še? - Dve minuti.
Tik pred koncem tekme
so si Madridčani na klopci pogrizli vse nohte, ko so gledali,
kako se soigralci trudijo ohraniti vodstvo.
Še minuta! Keita išče Fabinha na levi!
Fabinho zamenja nogo!
Strelja! Courtois!
Naj je že konec! Zagotovo bodo štirinajstič prvaki!
Petnajst sekund!
Kroos je podrl Keito!
Prosti strel! Eni nočejo, da se to konča!
Konec je!
Real Madrid je prvak!
Že štirinajstič!
Real Madrid je prvak! Evropski prvak!
KONČNI REZULTAT
- Real Madrid je zmagal! Neverjetno! - Real Madrid je nesmrten!
Konec.
Real Madrid so že štirinajstič okronali za evropskega prvaka.
Sezona, ki se je začela 11 mesecev prej z razpuščeno ekipo,
v katero so redki verjeli, se je v zgodovino zapisala
kot ena najboljših sezon vseh časov.
Pot do finala ne bi mogla biti strmejša, a ta klub nikoli ne obupa.
Vztraja do konca.
Danes sem moral zmagati v finalu. Za svojo kariero, za ves trud.
Vrnil sem se v Madrid in imeli smo izjemno sezono.
Vedno bom hvaležen predsedniku in igralcem
za odlično vzdušje, ki smo ga uspeli ustvariti.
Pet evropskih naslovov v petih finalih
je nekaj neverjetnega.
Zmaga je bila najpomembnejša.
Zelo sem vesel, da je Vini dal gol. Če bi ga dal kdo drug,
bi bil enako vesel, saj sem hotel zmagati v Ligi prvakov.
Ne morem pojasniti, kako se počutim v tem čudovitem klubu.
Ta ekipa ima ogromno zgodovine.
Na koncu smo pokazali svetu, da smo živi, da smo tu, in zmagali smo.
Karim mi je dal svoj trak kapetana. Čudovita poteza.
Jaz sem kapetan, a Karim je igral vso sezono
in dal vse tiste gole.
To je bilo prelepo. Nisem ga prosil, da to naredi.
Marcelo bo dvignil pokal
za rekorden 14. naslov evropskega prvaka.
ZMAGOVALCI LIGE PRVAKOV UEFA
Ko sem dvignil pokal, sem čutil olajšanje.
"Oh, uspelo nam je."
ZMAGOVALEC LIGE PRVAKOV
Zmagati, igrati,
biti del Real Madrida...
To bi opisal z eno besedo: družina.
Moj prijatelji so. Igralci so moji prijatelji.
Družina smo, in to je čutiti na igrišču.
Tega, kar nam je uspelo to sezono, ne bi dosegli brez enotnosti.
Nič ni nemogoče.
Ta bela majica prinaša dobre stvari.
Real Madrid mi pomeni vse.
Vedno sem sanjal, da bom igral za ta klub.
Počutim se kot doma.
Tu bi ostal do konca življenja.
Če hočejo, da grem, me bodo morali ubiti.
Igranje na tem stadionu v tej majici.
Ti navijači. To je ključno za privlačnost Real Madrida.
Zmagovalec Ballon d'Or 2022
je Karim Benzema.
Ballon d'Or je individualna in kolektivna nagrada.
Zato je to nagrada za ljudi.
V Real Madridu v finalu ne igramo, temveč zmagamo.
Zmagaj, zmagaj, zmagaj. Ni važno, kako.
Uspelo nam je. Zmagali smo. Zdaj pa vsi govorijo o 15. naslovu.
Bilo bi lepo, če bi dobili še enega.
Imamo igralce, ki bi lahko osvojili šest Lig prvakov.
Kakšna sezona!
Kakšna sezona.
To je ena najboljših sezon v zgodovini Real Madrida.
Postala je del našega DNK.
Real Madrid do konca.
Prevedla Nena Lubej Artnak